**БАШКАРУУ ПРАКТИКАСЫ**

**Башкаруучулук практикасы (БП) боюнча окутуунун натыйжасы:** магистрант башкаруу жана башкаруучулук чечимдерди кабыл алуу боюнча ББКга ээ болот.

**БПнын орду:** Ош МУнун МИОТжББМ кафедрасы, магистрант иштеген уюм (мекеме).

**БПнын мөөнөтү:** 4 жума

**БПда магистранттын милдеттери:** практика өтүлүүчү уюмдун (мекеменин) же структуралык бөлүмдүн

* башкаруу системасын, масштабын жана уюштуруу-укуктук формасын үйрөнүү;
* өндүрүштүк-чарбалык жана финансылык ишмердүүлүгүнүн абалын жана өнүгүү келечегин үйрөнүү;
* ишмердүүлүгүнүн негизги техникалык-экономикалык көрсөткүчтөрүн үйрөнүү;
* кадрлык курамына анализ жасоо;
* өндүрүштүк жана уюштуруу структурасынын схемасын түзүү;
* аткарган функцияларынын курамын жана мазмунун үйрөнүү, башка бөлүмдөр менен өз ара аракеттенүү механизмдерин аныктоо, ишмердүүлүгүн өнүктүрүү боюнча иш-чараларды сунуштоо.

**БПнын жыйынтыгын аттестациялоону** ЖОЖдогу практика жетекчиси жүргүзүп уюмдагы (мекемедеги) практика жетекчисинин магистрантка берген мүнөздөмөсүн эске алуу менен баа коёт.

**БПнын күндөлүгүнө төмөнкүлөр тиркелет:**

* факультеттин (кафедранын) же мектептин башкаруу структурасынын схемасы;
* факультеттин (кафедранын) архитектурасы (билим берүү программалары, лабораториялар);
* башкаруу жана анын компоненттери боюнча иш-чаранын сценарийлери;
* мектептин же кафедранын иш планы.

**ИЛИМИЙ-ПЕДАГОГИКАЛЫК ПРАКТИКА**

**Илимий-педагогикалык практика (ИПП) боюнча окутуунун натыйжасы:** магистрантжалпы билим берүүчү, профилдик мектептерде; орто жана жогорку кесиптик окуу жайларда педагогикалык ишмердүүлүктү өз алдынча жүргүзүүнүн практикалык көндүмдөрүнө ээ болот.

**ИППнын орду:** Ош МУнун МИТ факультети, магистрант иштеген уюм (мекеме).

**ИППнын мөөнөтү:** 6 жума

**ИППда магистранттын милдеттери:**

***ОКОЖ, ЖОЖдо:***

- орто, жогорку кесиптик билим берүүнүн МББС жана окуу планын үйрөнүү;

- окуу дисциплиналарынын программаларын, лекциялар курсун, лабораториялык жана практикалык сабактардын мазмунун өздөштүрүү;

- окуу-методикалык адабияттарды, сунушталган дисциплина боюнча программалык жабдылышты үйрөнүү;

- илимий-методикалык иштелмелерди, илимий багыттардын тематикасын, илимий-методикалык адабияттарды үйрөнүү;

- билим берүү жана илимий ишмердүүлүктү уюштуруунун формаларын өздөштүрүү;

- МИТ факультетинин тажрыйбалуу окутуучуларынын сабактарына катышуу;

- тандалган дисциплина боюнча студенттерге заманбап практикалык жана семинардык сабактарды өтүү;

- өзүнүн илимий изилдөөсү менен байланышкан тема боюнча практика жетекчисинин катышуусу менен студенттик аудиторияга лекциялык сабактарды өтүү.

- Ош МУнун бардык илимий-педагогикалык жана уюштуруучулук иштерине катышуу.

***Жалпы билим берүүчү, профилдик мектепте:***

- мектептик билим берүүнүн МББС, математика жана информатика боюнча предметтик стандарттарды жана окуу планын үйрөнүү;

- математика жана информатика предметтери боюнча окуу программаларын өздөштүрүү;

- математика жана информатика предметтери боюнча окуу-методикалык адабияттарды, программалык жабдылышты үйрөнүү;

- мектепте окутуу-тарбиялоону жана илимий изилдөөнү уюштуруунун формаларын өздөштүрүү;

 - окуучуларга математика жана информатика боюнча сабак өтүү;

- өзүнүн илимий изилдөө темасы боюнча практика жетекчисинин көрсөтмөсү менен эксперимент жүргүзүү.

**ИППнын жыйынтыгын аттестациялоо** ЖОЖдогу практика жетекчиси тарабынан жүргүзүлүп уюмдан (мекемеден) жетекчинин расмий пикирин жана баасын эске алуу менен практиканын жыйынтык баасы коюлат.

**ИППнын күндөлүгүнө төмөнкүлөр тиркелет:**

- лекциялык 1сабактын иштелмеси жана түрдүү окуу дисциплиналары боюнча 2 практикалык сабактын планы;

- магистрант өткөн сабактарга практика жетекчисинин анализи;

- магистрант катышкан сабактардын анализи.

**ИЛИМИЙ-ИЗИЛДӨӨ ПРАКТИКАСЫ**

**Илимий-изилдөө практикасы (ИИП) боюнча окутуунун натыйжасы: -** магистранткесиптик билимдерге жана компетенцияларга ээ болот;

* магистрдик диссертацияны даярдоо үчүн фактылык материалдарды топтойт.

**ИИПтин орду:** Ош МУнун МИОТжББМ кафедрасы, магистрдик диссертациянын тематикасына ылайыктуу уюмдар (мекемелер).

**ИИПнын мөөнөтү:** 10 жума

**ИИПте магистранттын милдеттери:**

- изилдөө темасы боюнча илимий маалыматтарды топтоо, алардын үстүнөн иштөө, анализдөө жана системалаштыруу;

- тандалган тема боюнча атайын адабияттарды, ата мекендик жана чет элдик басылмаларды үйрөнүү;

- кесиптик маалыматтардын булактарына кирүү ыкмаларын өздөштүрүү (журналдар, сайттар, билим берүү порталдары ж.б.);

- каралуучу тематиканы комплекстүү өздөштүрүү;

- түзүлгөн программа боюнча эксперименталдык изилдөөлөрдү жүргүзүү.

**ИИПтин жыйынтыгы** билим берүү программасынын кеңешмесинде аттестацияланат жана магистранттын ЖОЖдогу жетекчисинин пикирин же уюмдан (мекемеден) жетекчинин расмий пикирин жана баасын эске алуу менен магистрантка жыйынтыктоочу баа коюлат.

**ИИПтин күндөлүгүнө төмөнкүлөр тиркелет:**

1. Диссертациялык изилдөө темасынын актуалдуулугу жана жаңылыгы.

2. Илимий-изилдөө ишинин долбоору.

3. Тема боюнча библиографиялык тизме.

4. Магистрдик диссертацияны жазуу үчүн практикалык материалдар.

5. Практиканын уюмдагы (мекемедеги) жетекчисинин расмий пикири.